भोपाल की टीम ने गोहद-मौ मार्ग का किया निरीक्षण
गोहद-मौ मार्ग का निरीक्षण भोपाल से आई हुई लोक निर्माण विभाग की टीम ने किया। जिसमें मशीन द्वारा रोड की गुणवत्ता की जांच की गई। इसके साथ ही गुणवत्ता की जांच रिपोर्ट जल्द ही भोपाल से तैयार आएगी।
चंद्रमोहन जोशी लोक निर्माण विभाग के उपयंत्री गोहद से मिली जानकारी के अनुसार गोहद-मौ मार्ग की 32 किलोमीटर सड़क का निर्माण कार्य 30 करोड़ की लागत से कराया जा रहा है, खरुआ-खितौली तक 11 किलोमीटर लंबी सड़क का निर्माण कार्य एक करोड़ रुपए की लागत से कराया जा रहा है और भिंड, भरौली, अमायन की सड़क का निर्माण कार्य 72 करोड़ रुपए की लागत से कराया जा रहा है। इन तीनों रोडों की गुणवक्ता की जांच करने के लिए भोपाल लोकनिर्माण विभाग के प्रमुख सचिव प्रमोद अग्रवाल, सचिव चंद्र प्रकाश अग्रवाल अपनी टीम के साथ आए हुए थे। उन्होंने इन तीनों सड़कों की गुणवक्ता की जांच की। जिसकी रिपोर्ट भोपाल से तैयार होकर आएगी। सड़कों के निर्माण कार्य में गुणवक्ता की कोई कमी नहीं छोड़ी जाएगी। इसके लिए सड़क बनाने वाले ठेकेदारों को भी सख्त हिदायत दी गई है कि निर्माण कार्य में किसी भी प्रकार की कोई भी लापरवाही बर्दाश्त नहीं की जाएगी।
hin_Deva hin_Deva hin_Deva